Laat die sneeu val - Art And Entertainment - Windhoek Express
Saturday, December 07th, 2019 21:29:01
Laat die sneeu val
12 November 2019 | Art and Entertainment
Yolanda Nel My hart is amptelik in Desember en ek begin vanjaar vroeg met my Kersfees-films wat ‘n moet is hierdie tyd van die jaar.
Ek moet bieg, die film, Let it Snow, wat tans op Netflix beskikbaar is, is beslis meer vir ‘n jonger mark bedoel. Die opsomming van ‘n sneeustorm wat ‘n klein dorpie die dag voor Kersfees tref, was misleidend, want met die hoeveelheid sneeu wat geval het terwyl mense nog doodgelukkig inkopies doen, is die ekwiwalent van ‘n motreën. Ek het gedink hulle sal moontlik iewers vasgevang word, maar behalwe vir ‘n paar nuwe situasies waarin hulle hulself bevind, speel die sneeu nie regtig so ‘n groot rol nie.
Maar nietemin, vertel dit die stories van ‘n handvol tieners wat na hulself en liefde soek. Tog het die sneeustorm almal tot insig geruk en besef almal opnuut die waarde van vriendskappe en familie en natuurlik die wonder van die feesseisoen.
Beslis die kyk werd as dit vir jou meer gaan oor die Kersfees daarvan en jy nie omgee om ‘n tiener-film te kyk nie.
Akteurs in die film sluit in Isabela Moner, Kiernan Shipka, Jacob Batalon, Odeya Rush, Shameik Moore en Joan Cusack. Die film verskyn reeds sedert 8 November.
Met hope Kersfees films wat binnekort nog hul verskyning moet maak, is hierdie ‘n goeie roep voor die vakansie-seisoen amptelik aanbreek. WE gee die film 3.5 uit 5.
5 days ago - 02 December 2019 | Art and Entertainment